

VLADA REPUBLIKE HRVATSKE

Zagreb, 30. studenoga 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva i održivog razvoja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o jednokratnoj robnoj pomoći Hrvatskom Caritasu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG

Na temelju članka 10. podstavka 5. Zakona o strateškim robnim zalihama („Narodne novine“, broj 141/22) Vlada Republike Hrvatske je na sjednici održanoj dana \_\_\_\_\_\_\_\_\_\_\_\_\_\_\_2023. godine donijela

**O D L U K U**

**o jednokratnoj robnoj pomoći Hrvatskom Caritasu**

**I.**

Odobrava se jednokratna robna pomoć u prehrambenim i neprehrambenim proizvodima Hrvatskom Caritasu kroz isporuku:

1. 70.000 kg brašna
2. 20.000 kg sira
3. 20.000 kg mesnih konzervi
4. 15.000 kg ribljih konzervi
5. 10.000 kg tjestenine
6. 30.000 kg riže
7. 20.000 l ulja
8. 10.017 kg džema
9. 20.000 kg šećera
10. 5.000 l deterdženta za suđe
11. 5.000 kg deterdženta za rublje.

**II.**

Jednokratna robna pomoć iz točke I. ove Odluke odobrava se iz raspoloživih strateških robnih zaliha, u financijskoj protuvrijednosti 597.560,87 eura.

**III.**

Financijska protuvrijednost robe iz točke II. ove Odluke, knjižit će se na teret Ministarstva gospodarstva i održivog razvoja – Ravnateljstva za robne zalihe.

**IV.**

Zadužuje se Ministarstvo gospodarstva i održivog razvoja – Ravnateljstvo za robne zalihe za provedbu ove Odluke.

**V.**

Ova Odluka stupa na snagu danom donošenja.

KLASA: **PREDSJEDNIK**

URBROJ:

Zagreb, \_\_\_\_\_\_\_\_\_ 2023. **mr.sc. Andrej Plenković**

**O B R A Z L O Ž E NJ E**

Hrvatski Caritas uputio je zamolbu Vladi Republike Hrvatske za dodjelu pomoći kroz donaciju proizvoda iz strateških robnih zaliha za potrebe obiteljima i pojedincima koji žive na rubu egzistencije. Hrvatski Caritas bi prije Božića, u suradnji s katoličkim, pravoslavnim i islamskim humanitarnim organizacijama, podijelio robnu pomoć najugroženijim korisnicima u Republici Hrvatskoj.

Uvažavajući važnost rada udruga i tešku životnu situaciju najsiromašnijeg dijela stanovništva, radi ublažavanja siromaštva i doprinosu dostojanstvu i poboljšanju života svake osobe i svakodnevna poskupljenja hrane, higijene i energenata što unosi neizvjesnost, zabrinutost i strah u obitelji s manjim primanjima i nedostatkom sredstava za život, a posebno u nadolazeće božićno vrijeme, mišljenja smo da bi zamolbi trebalo udovoljiti i dodijeliti jednokratnu robnu pomoć kroz isporuku sljedećih roba:

|  |
| --- |
| - 70.000 kg brašna  - 20.000 kg sira  - 20.000 kg mesnih konzervi  - 15.000 kg ribljih konzervi  - 10.000 kg tjestenine  - 30.000 kg riže  - 20.000 l ulja  - 10.017 kg džema  - 20.000 kg šećera  - 5.000 l deterdženta za suđe  - 5.000 kg deterdženta za rublje. |

Ministarstvo gospodarstva i održivog razvoja - Ravnateljstvo za robne zalihe raspolaže svim potrebnim prehrambenim i neprehrambenim proizvodima. Za robu strateških robnih zaliha koja će biti isporučena, kao i za troškove pakiranja brašna, Ministarstvo gospodarstva i održivog razvoja – Ravnateljstvo za robne zalihe ima osigurana sredstva u Državnom proračunu Republike Hrvatske za 2023. godinu, na kapitalnom projektu K561016 Nabava robnih zaliha Republike Hrvatske.

Slijedom naprijed iznesenog, Ministarstvo gospodarstva i održivog razvoja – Ravnateljstvo za robne zalihe predlaže Vladi Republike Hrvatske da donese Odluku o jednokratnoj robnoj pomoći Hrvatskom Caritasu u ukupnoj financijskoj protuvrijednosti 597.560,87 eura.